嚟白玉蘭食晚飯都有好多次，每次都唔會失望，呢度燈光較昏暗，環境比較靜，我覺得似西餐廳多過中菜館，三五知己傾計食飯非常理想。原本想叫我最喜歡嘅脆鱔，誰知賣晒！唯有叫碟從未試過嘅薰魚，食落味道同其他上海菜館嘅例牌酸甜黑唔同，清淡中帶點特別嘅香味，始終講唔出係咩味，要親自試過先明白，下次我一定會再食👍🏻。合桃雞丁味道夠濃，合桃又多，不過稍為偏鹹。上海炒年糕味道無咩特別，不過年糕好煙韌，咁就算佢啦。紅油抄手個汁底最重要，我認為白玉蘭做到甜辣鹹最佳平衡，這是個人口味，要自己試過先知。